Rajesh Khanna. Rajesh Khanna (talaffuzi [rɑːˈdʒeːʃ kʰənˈnə] (1942—2012) hindistonlik aktyor, kino prodyuseri va siyosatchi. " Hind kinosining birinchi super yulduzi „ nomini olgan. U 1969 −1971-yillar oraligʻida ketma-ket rekord darajadagi 15 ta muvaffaqiyatli filmda rol oʻynagan. U 1970 va 1980-yillar davomida hind kinosida eng koʻp maosh oluvchi aktyor boʻlgan. Uning mukofotlari orasida toʻrtta BFJA mukofoti va beshta Filmfare mukofoti bor. U vafotidan keyin 2013-yilda Hindistonning uchinchi eng yuqori — Padma Bhushan mukofoti bilan taqdirlangan. Hayoti. Rajesh Khanna 1942-yil 29-dekabrda hozirgi Panjob shtatidagi Amritsar shahrida panjoblik hindu xatri oilasida tugʻilgan. Uni ota-onasining qarindoshlari Chunnilal Khanna va Leelawati Khanna asrab olgan va tarbiyalagan. Uning otasi Gʻarbiy Panjobdan Amritsardagi Gali Tivarianga koʻchib kelgan. Uning biologik ota-onasi Lala Xiranand Khanna va Chandrani Khanna edi. Lala Burewala shahridagi oʻrta maktabining direktori boʻlib ishlagan (hozirgi Vehari tumani, Panjob, Pokiston) Aktyorlik faoliyati. Rajesh Khanna boshqa FTII talabalari Subhash Ghai va Dheeraj Kumar bilan birgalikda 1965-yilda United Prodyuserlar va Filmfare tomonidan tashkil etilgan Butun Hindiston isteʼdodlari tanlovida 10 000 dan ortiq ishtirokchilardan sakkiz finalchidan biri edi. Tanlovda Farida Jalol bilan birga Rajesh Xanna gʻolib chiqdi. U 1966-yilda rejissyor Chetan Anand tomonidan suratga olingan "“Aaxri Xat"" filmida, keyin esa Ravindra Deyv tomonidan suratga olingan "Raaz" filmida rol oynagan. GP Sippy va Nosir Hussain tanlovda gʻolib chiqqanidan keyin birinchi boʻlib Rajesh Xanna bilan shartnoma imzoladilar. 1971-yilda u "Haathi Mere Saathi" filmida rol oʻynadi, bu oʻsha yilning eng yuqori daromad keltirgan filmiga aylandi. Khanna Salim Xon va Javed Axtarga "Haathi Mere Saathida" ishlashni taklif qilib, ssenariy muallifi boʻlish uchun birinchi imkoniyat bergan. Javed Axtar qabul qildi va intervyuda shunday dedi: „Bir kuni u Salimsaabga borib, janob Devar unga Aashirvad bungalovi uchun toʻlovni yakunlashi mumkin boʻlgan katta miqdordagi pulni berganligini aytdi. Ammo film ssenariysi qoniqarli emas edi. U bizga ssenariyni tuzatib olsak, pul ham, kredit ham olishimizga ishonch hosil qilishini aytdi“. Rajesh Mumtoz bilan birga sakkizta filmda rol oʻynagan. Rajesh Madrasdagi mehmonxonaga kirganda, yarim tunda uni koʻrish uchun 600 nafar qizdan iborat navbat bor edi. Kasallik va oʻlim. 2012-yilning iyun oyida Rajesh Khannaning sogʻligʻi anchadan beri yomonlashgani haqida xabar berilgan edi. 23-iyun kuni u sogʻligʻidagi asoratlar tufayli Mumbaydagi Lilavati kasalxonasiga yotqizilgan. U 8-iyul kuni kasalxonadan chiqarilgan va ahvoli yaxshi ekani xabar qilingandi. 2012-yil 18-iyulda Mumbaydagi Aashirvad bungalovida vafot etdi. Uning oʻlimidan soʻng uning hamkasbi Mumtoz oʻtgan yil davomida saraton kasalligi bilan ogʻriganini va kimyoterapiya kurslaridan oʻtganini aytdi. Uning dafn marosimi 19-iyul kuni soat 11:00 da boʻlib oʻtdi. Uning dafn marosimida 9 lakh (900000) kishi ishtirok etdi.